Ivan Franko
<s>Ivan Franko (Nagujevyči, 1856. – Ljviv, 1916), ukrajinski pjesnik, pisac, socijalni i literarni kritičar, novinar, ekonomist i politički aktivist.</s><s>Pripadao je radikalnoj političkoj struji te je bio jedan od osnivača socijalističkog pokreta zapadne Ukrajine.</s>

<s>Preveo je na ukrajinski jezik niz djela poznatih svjetskih autora poput Williama Shakespearea, Lorda Byrona, Victora Huga i drugih.</s><s>Zajedno sa Tarasom Ševčenkom, imao je ogroman utjecaj na modernu ukrajinsku literaturu i neovisnu političku misao u Ukrajini.</s>

<s>Nekoliko članova iz Frankove obitelji bilo je prisiljeno napustiti Ukrajinu i preseliti u SAD i Kanadu.</s><s>Njegov pranećak Jurij Šimko (eng. Yuri Shymko), danas je kanadski političar i aktivist za zaštitu ljudskih prava u Torontu.</s><s>Jurij je tijekom 1980.-tih bio izabran u kanadski parlament.</s>

<s>Životopis
Ivan Jakovyč Franko je završio srednju školu u Drohobyčkoj gimnaziji 1875. godine, a nakon toga je nastavio svoje školovanje na Ljvivskom sveučilištu, gdje je studirao klasičnu filozofiju i ukrajinski jezik i literaturu.</s><s>Na istom sveučilištu u Ljvivu je upoznao uglednog ukrajinskog aktivistu Mihajla Drahomanova s kojim je započeo graditi dužu političku i literarnu aktivnost proukrajinske orijentacije socijalnih obilježja.</s>

<s>Frankova pisanja socijalnog karaktera su ga dovela do uhićenja 1877. godine, zajedno sa njegovim kolegama Mihajlom Pavlikom i Ostapom Terleckim.</s><s>Njegovo pritvaranje ga je potkanulo da još intenzivnije zastupa svoja socijalistička stajališta i stvara niz nepoželjnih literarnih djela političkog karaktera što je dovelo do novih uhićenja i konačnog izbacivanja sa Ljvivskog sveučilišta.</s>

<s>Ivan Franko je tijekom svog života surađivao sa nizom uglednih ukrajinskih i stranih intelektualaca.</s><s>Potkraj života boravio je na liječenju u Lipiku gdje mu je u 2011. godini otkriven spomenik na inicijativu Veleposlanstva Ukrajine u Republici Hrvatskoj.</s>

<s>Literatura</s>

<s>Кримський А.; Іван Франко. — Л., 1900.</s><s>Возняк М.; Жите і значіне Івана Франка. — Л., 1913.</s><s>Колесса О.; Наукова діяльність Івана Франка. // Літературно-науковий вісник, 1913, кн.</s><s>9. 
 Євшан М.; Іван Франко.</s><s>Нарис його літературної діяльности. // Літературно-науковий вісник, кн.</s><s>9, 1913.</s><s>Єфремов С.; Співець боротьби і контрастів. — К., 1913.</s><s>Смаль-Стоцький С.; Характеристика літературної діяльности Івана Франка. — Л., 1913.</s><s>Лозинський М.; Іван Франко.</s><s>Життя і діяльність.</s><s>Значіння. — Відень: Вид.</s><s>СВУ, 1917.</s>

<s>Povezani članci
Ukrajinska književnost
Ivano-Frankivsk</s>

<s>Vanjske poveznice 
Svečano otvorenje spomenika Ivanu Franku u Lipiku 
Spomenik Ivanu Franku otkrili predsjednici parlamenata 
 Article on Ivan Franko from the Encyclopedia of Ukraine
 Ivan Franko Lviv State University
 Harvard Ukrainian Research Institute</s>

<s>Pjesnici
Pisci kriminalističkih romana
Politički aktivisti
Ekonomisti
Novinari
Prevodioci
Ukrajinski pisci</s>

